Bjølstad
        
         (gård)
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Bjølstad er en gård i Sel kommune, nord for elven Sjoa og tettbebyggelsen Bjølstadmo i Heidal. Gården var i sin tid en av Gudbrandsdalens største jordeiendommer med store skogvidder.
Bjølstad har gått i arv i samme slekt (Bjølstadætten) siden middelalderen, fra 1843 gjennom en kognatisk linje (Tofte). En bautastein ble reist på gården i 1970, til minne om at den hadde vært i samme slekts eie i 700 år.Inntunet og deler av uttunet på Bjølstad, i alt 9 bygninger, ble fredet i 1924 og senere satt i stand med støtte fra Riksantikvaren. Det yngste av våningshusene, Nystua, ble oppført i 1818; Nørdre Gammelstugu skriver seg fra 1680 og Øvre Stugu fra 1743. På tomten for det nåværende stabburet stod til 1820 et gårdskapell fra 1531, som i perioden 1950–1964 ble flyttet og gjenoppført ved Heidal kirke. Les mer i Store norske leksikon Bjølstad kapell Gudbrandsdalen Heidal norsk jordeiendomshistorie Sel Eksterne lenker Kulturminnebilder (Riksantikvaren) – Bjølstad Litteratur Coldevin, Axel: Norske storgårder, b. 2, 1950, 37-46